CELEX: 31988R0490
Language: el
Date: 1988-02-22 00:00:00
Title: Κανονισμός (ΕΟΚ) αριθ. 490/88 του Συμβουλίου της 22ας Φεβρουαρίου 1988 για την προσωρινή αναστολή των αυτόνομων δασμών του κοινού δασμολογίου για ορισμένα αγροτικά προϊόντα των διακρίσεων 0713 33 90 και 1212 20 00 της συνδυασμένης ονοματολογίας

Avis juridique important

|

31988R0490

Κανονισμός (ΕΟΚ) αριθ. 490/88 του Συμβουλίου της 22ας Φεβρουαρίου 1988 για την προσωρινή αναστολή των αυτόνομων δασμών του κοινού δασμολογίου για ορισμένα αγροτικά προϊόντα των διακρίσεων 0713 33 90 και 1212 20 00 της συνδυασμένης ονοματολογίας  

Επίσημη Εφημερίδα αριθ. L 051 της 25/02/1988 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 490/88 ΤΟΥ ΣΥΜΒΟΥΛΙΟΥ  της 22ας Φεβρουαρίου 1988  για την προσωρινή αναστολή των αυτόνομων δασμών του κοινού δασμολογίου για ορισμένα αγροτικά προϊόντα των διακρίσεων 0713 33 90 και 1212 20 00 της συνδυασμένης ονοματολογίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πρόταση της Επιτροπής,  Εκτιμώντας:  ότι, για τα προϊόντα που αναφέρονται στον παρόντα κανονισμό, η παραγωγή είναι επί του παρόντος ανεπαρκής ή ανύπαρκτη στην Κοινότητα και ότι οι παραγωγοί δεν μπορούν κατ' αυτόν τον τρόπο να ανταποκριθούν στις ανάγκες των βιομηχανιών της Κοινότητας που τα χρησιμοποιούν·  ότι είναι προς το συμφέρον της Κοινότητας να ανασταλούν πλήρως οι αυτόνομοι δασμοί του κοινού δασμολογίου για τα εν λόγω προϊόντα·  ότι, επειδή είναι δύσκολο να εκτιμηθεί με ακρίβεια η εξέλιξη, στο προσεχές μέλλον, της οικονομικής κατάστασης στο σχετικό τομέα, θα πρέπει να ληφθεί αυτό το μέτρο αναστολής μόνο προσωρινά και να καθορισθεί η διάρκεια της ισχύος του σε συνάρτηση με το συμφέρον της κοινοτικής παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι αυτόνομοι δασμοί του κοινού δασμολογίου, όσον αφορά τα προϊόντα που αναφέρονται στο παράρτημα, αναστέλλονται στο επίπεδο που αναγράφεται για καθένα από αυτά.  Αυτή η αναστολή ισχύει από την 1η Μαρτίου έως τις 30 Ιουνίου 1988.  Άρθρο 2  Ο παρών κανονισμός αρχίζει να ισχύει την 1η Μαρτίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Φεβρουαρίου 1988.  Για το Συμβούλιο  Ο Πρόεδρος  H.-D. GENSCHER  ΠΑΡΑΡΤΗΜΑ  1.2.3 //  //  //  // Κωδικός ΣΟ   // Περιγραφή εμπορευμάτων   // Αυτόνομοι  δασμοί  (%)   //    //   //   // ex 0713 33 90   // Άσπρα φασόλια, ξερά, του είδους Phaseolus vulgaris, των οποίων το 2 % το πολύ κατά βάρος δεν περνάει από κόσκινο με κυκλικές οπές διαμέτρου 8 mm, που προορίζονται για τις κονσερβοποιίες ειδών διατροφής (α)   // 0   // ex 1212 20 00   // Φύκια, που προορίζονται για την μεταποιητική βιομηχανία εκτός από τη βιομηχανία παρασκευής ζωοτροφών (α)   // 0   //    //   //  (α) Ο έλεγχος χρήσης για τον ειδικό αυτό προορισμό γίνεται κατ' εφαρμογή των σχετικών κοινοτικών διατάξεων.